kardosdrur/scandi-wiki huggingface dataset:
Hidetoshi Nakata

Hidetoshi Nakata (på japansk: 中田 英寿) (født 22. januar 1977 i Kofu, Japan) er en tidligere japansk fodboldspiller, der spillede som midtbanespiller hos adskillige europæiske klubber, samt Bellmare Hiratsuka i sit hjemland. Hans præstationer har givet ham et renommé som en af de bedste japanske spillere gennem tiden.

Nakata blev i 2004, som den eneste japaner, udvalgt til FIFA 100, en kåring af de 125 bedste nulevende fodboldspillere gennem historien, og blev også i både 1997 og 1998 kåret til Årets spiller i Asien.

Nakata vandt i 2001 Serie A med AS Roma og året efter Coppa Italia med Parma FC.

Landshold 
Nakata nåede i løbet af sin karriere at spille 77 kampe og score 11 mål for Japans landshold, som han repræsenterede i årene mellem 1997 og 2006. Han var en del af den japanske trup til både VM i 1998, VM i 2002 og VM i 2006. Derudover var han også tre gange med til Confederations Cup med sit land.

Japans fodboldlandshold

|-
|1997||16||5
|-
|1998||10||1
|-
|1999||3||0
|-
|2000||4||0
|-
|2001||7||1
|-
|2002||8||2
|-
|2003||11||1
|-
|2004||2||0
|-
|2005||10||0
|-
|2006||6||1
|-
!Total||77||11
|}

Titler 
Serie A
 2001 med AS Roma

Coppa Italia
 2002 med Parma FC

Eksterne henvisninger 

 Nakatas egen hjemmeside 
 Spillerinfo
Japan National Football Team Database

Fodboldspillere fra Japan
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Fodboldspillere fra AS Roma
Fodboldspillere fra Parma FC
Fodboldspillere fra ACF Fiorentina
Fodboldspillere fra Bolton Wanderers F.C.
Lars Bjerring

Lars Bjerring (født 30. november 1981) er dansk tidligere målmand for HB Køge, der efter sin aktive karriere blev målmandstræner.

I 2015 blev han målmandstræner i FC Nordsjælland. Han er nu målmandstræner i Odense Boldklub. Han har tidligere spillet for FC Roskilde, Nordkest FC, Døllefjelde-Musse IF og Herfølge.

Referencer

Eksterne henvisninger 

 Lars Bjerring  på OB.DK

Fodboldspillere fra Danmark
Fodboldspillere fra Herfølge Boldklub
Fodboldspillere fra HB Køge
Fodboldspillere fra FC Roskilde
Fodboldspillere fra Døllefjelde-Musse Idrætsforening
Artvin

Artvin er en by i det nordøstlige Tyrkiet. Den ligger på bjergskråninger i det sydlige Kaukasus langs floden Çoruhs dal tæt på grænsen mod Georgien.

Geografi 
Artvin har en imponerende beliggenhed på klippesider oven over floden Çoruh. Man ser byen under hele den 5 km lange, slyngede opkørsel fra dalens bund. Det omgivende landskab er fyldt med smuk natur: floden selv, vandfald, småsøer, blandede løvskove og sætere (f.eks. den ved Kafkasör, hvor man endnu afholder de traditionelle, kaukasiske tyrekampe). Klimaet er fugtigt året rundt med meget varme somre og forholdsvis milde vintre.

Byudvikling 
Som så mange tyrkiske byer har Artvin gennemlevet en hastig udvikling siden 1970'erne. Det har skaffet byen mange nye boliger og administrationsbygninger, alt sammen opført i beton. Derved har den mistet lidt af sit historiske præg.

Befolkning 
Før 1. verdenskrig og det armenske folkedrab boede der mange armenere i Artvin. I dag er befolkningen stærkt blandet og er sammensat af grupper fra med georgisk og tyrkisk baggrund samt personer fra Laz- og Hemshinfolkene.

 2000 23.157
 1997 20.073
 1990 20.306
 1985 18.720

Seværdigheder 
 Artvin- eller Livanaborgen, som blev bygget i 937
 Kafkasör, et udflugtsmål for lokalbefolkningen med tyrekamparena
 Salih Bey moskeen, der blev opført i 1792
 Çelebi Efendi-springvandet fra 1783.
 Omegnens natur med muligheder for vandring, bjerbestigning og rafting

Artvin er også navnet på Artvinprovinsen, som byen er hovedstad for.

Eksterne henvisninger 

 The Catholic Encyclopedia: Artvin 
 Provinsadministrationen 
 Vejrudsigt for Artvin  
 Artvin turisme

Litteratur 
 Özhan Öztürk: Karadeniz Ansiklopedik Sözlük, 2005,

Se også 
 Arifana
 Lazistan

Byer i Tyrkiet
PostFinance-Arena

PostFinance-Arena (oprindeligt kendt som Eisstadion Allmend og Bern Arena) er et indendørsstadion i Bern, Schweiz.  Det er hovedsageligt benyttet til ishockey og er hjemmebane for holdet SC Bern, der spiller i den bedste schweiziske liga, National League A . Det blev bygget i 1967 og har plads til 16.789 tilskuere. Et kendetegn ved PostFinance-Arena er verdens største indendørs ståtribune med plads til 11.862 tilskuere.

PostFinance-Arena blev renoveret, da det skulle være hovedstadion til Verdensmesterskabet i ishockey 2009, og det har også været vært for Victoria Cup 2008.

Tilskuere 
SC Bern trækker rekordmange tilskuere på PostFinance-Arena, idet der gennemsnitligt var 15.993 tilskuere til en kamp i 2006/2007 sæsonen.

Renovation 
På grund af sin alder og tilstand gennemgik stadionet en omfattende renovering inden verdensmesterskabet i ishockey i 2009 skulle afholdes i Schweiz. Ejeren investerede omkring  CHF 100 millioner i udvidelse og restaurering af stadionet..

Referencer

Eksterne henvisninger 

Indendørs idrætsanlæg i Schweiz
Bern
Hong Myung-Bo

Hong Myung-Bo (på koreansk: 홍명보, født 12. februar 1969 i Seoul) er en tidligere sydkoreansk fodboldspiller og nuværende fodboldtræner senest i den kinesiske klub Hangzhou Greentown F.C. Han har tidligere blandt andet været træner for Sydkorea, og som spiller har han med 136 landskampe kamprekorden for Sydkoreas landshold, som han repræsenterede ved fire VM-slutrunder. Han spillede på klubplan for Pohang Steelers i sit hjemland, samt for to japanske klubber og amerikanske Los Angeles Galaxy.

Hong blev i 2004, som den eneste sydkoreaner, udvalgt til FIFA 100, en kåring af de 125 bedste nulevende fodboldspillere gennem historien.

Landshold 
Hong nåede i løbet af sin karriere at spille hele 136 kampe og score 10 mål for Sydkoreas landshold, som han repræsenterede i årene mellem 1990 og 2002. Han var en del af den sydkoreanske trup til både VM i 1990, VM i 1994, VM i 1998 og slutteligt VM i 2002. 

Ved VM i 2002, der blev spillet på hjemmebane, var Hong som anfører med til at føre sit land frem til semifinalerne, efter blandt andet at have besejret Italien og Spanien undervejs.

Eksterne henvisninger 

 

Fodboldspillere fra Sydkorea
Fodboldspillere fra Los Angeles Galaxy
Forsvarsspillere (fodbold)
Personer fra Seoul
Trænere for Sydkoreas fodboldlandshold
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Forlover

En forlover er en mand, der af en brudgom er blevet udpeget til at stå gommen bi på bryllupsdagen. Ofte vælges en nær ven, men det kan også være gommens bror eller far. Oprindeligt fungerede forloveren ved et dansk bryllup som et officielt vidne, der skulle se til, at brudeparret blev lovformeligt gift og ikke var for tæt beslægtet med hinanden. Denne funktion er i dag helt væk.

Forloverens arbejde begynder som arrangør af en polterabend for brudgommen. På selve bryllupsdagen vil forloveren hjælpe brudgommen med forberedelserne og ledsage ham til kirken. Her sidder forloveren ved brudgommens side og støtter brudgommen samt medbringer ringene og overrækker dem til brudeparret, når tiden er inde. Når selve vielsen er gennemført, skifter forloveren plads med bruden, så brudeparret sidder sammen, og forlover og brudens far sidder sammen.

Efter vielsen er det forloverens ansvar, at alle gæster kommer godt af sted fra kirken, og at ingen bliver efterladt uden kørselslejlighed. Af samme grund skal forloveren helst være den sidste, der forlader kirken.

Til selve festen holder forloveren en tale til brudgommen (som nummer fire i den bundne talerækkefølge), traditionelt en humoristisk tale der markerer afskeden med det vilde ungkarleliv. Forloverens rolle kan også omfatte at være toastmaster til festen.

Det er normalt at markere samhørigheden med brudgommen ved at forloveren og brudgommen har ens knaphulsblomst på, og eventuelt også ens tøj.

Eksterne henvisninger 
 forlover — Den Danske Ordbog
 Forlover eller bestman – forloverens rolle til et bryllup 

Bryllup
Katja Ebstein

Katja Ebstein (født 9. marts 1945) er en tysk popsanger, der flere gange har deltaget i det internationale melodi grandprix og har opnået en andenplads og to tredjepladser.

Hendes fødenavn er Karin Witkiewicz, og hun voksede op i efterkrigstidens Vestberlin. Da hun i 1970 første gang deltog i det internationale melodi grandprix, havde hun først året forinden udsendt sin første plade. Hendes sang ved grandprixet, "Wunder gibt es immer wieder", opnåede en tredjeplads, og denne præstation gentog hun det følgende år med "Diese Welt". Da hun for tredje gang deltog internationalt i 1980, forbedrede hun resultatet til en andenplads med "Theater", og de tre deltagelser gør Katja Ebstein til den mest succesrige deltager ved det internationale grandprix, der ikke har vundet ifølge grandprix-kenderen J.K. O'Connor.

Ud over disse sange har Ebstein haft en lang række hits, først og fremmest i hjemlandet. Hun har også sunget cabaret og musicals. Hun har også gjort sig bemærket med sit politiske og sociale engagement, som har baggrund studenteroprøret i 1960'erne. Hun har blandt andet aktivt støttet Willy Brandt i valgkampe i 1970'erne, lige som hun har deltaget i demonstrationer mod Irakkrigen. Ligeledes har hun arbejdet for at hjælpe socialt svage familier i hjemlandet, og hun har også i adskillige år støttet et ulandsudviklingsprojekt i Mali.

Fodnoter 

Sangere fra Tyskland
Deltagere ved Eurovision Song Contest 1970
Deltagere ved Eurovision Song Contest 1971
Deltagere ved Eurovision Song Contest 1980
Tysklands Eurovision Song Contest-deltagere
Annulus

Annulus (eller anulus, flertal annuli, anuli) er latin og fransk for lille ring. Annulus har flere specialiserede betydninger:
 Egentlige ringe, som er kendt med ordet Annulus:
 Annulus piscatorius – en af pavens insignier; fiskerringen.
 Annulus pastoralis – en af biskoppens insignier; pastoralring.
 Annulus (anatomi)
 Annulus (matematik)
 Annulus (mykologi)
 Annulus (astronomy)
 Annulus (kosmologi)
 Annulus (oliebrønd)
 Annulus (mikroscopi)
 Annular ring – en lille metal torus, som anvendes til at skabe et via-hul i printplader.
 Annulet (ring) – fra heraldik.

Se også 
 Annullere
Annulus (matematik)

I geometri er en annulus normalt et plant område begrænset af to koncentriske cirkler. Annulussen er homeomorf med en cylinderflade.

Cirkler
Geometriske former
Elementær geometri
Wife acceptance factor

Woman acceptance factor, wife acceptance factor, wife approval factor (da. kvindeacceptfaktor), forkortet WAF er en størrelse for, hvor godt en kvinde accepterer en bestemt ting.

Ting, der har en lav WAF, omfatter ofte musikanlæg med store højtalere, computere som larmer eller hjemmebiografer med mange kabler. Derimod mener man, at ting, som er nemme at bruge og ikke kræver meget plads, har en høj WAF fx iPod, Nintendo DS og trådløs teknologi.

Historie 
Larry Greenhill anvendte først udtrykket "Wife Acceptance Factor" i september 1983, da han skrev for magasinet Stereophile, men Greenhill krediterede medanmelder og musikprofessor Lewis Lipnick for at have opfundet udtrykket.

Konceptet eksisterede før 1983. Ved starten af radioens guldalder i begyndelsen af 1920'erne var de fleste radioteknikere og lyttere mænd med tekniske færdigheder. Forsider af Radio News skildrede humoristiske situationer af kvinder, der beklager deres mænds besættelse af den nye videnskab. Kvinder kunne ikke lide hjemmelavede radiomodtageres rod; elektriske dele blev efterladt blottede efter samling, de nødvendige vådcellebatterier lækkede ætsende batterisyre, og en kabelspaghetti af ledninger forbandt alt. Erstatningssyre blev solgt som "batteriolie" for at undgå kvinders modvilje mod at have stoffet i hjemmet.

Referencer

Eksterne henvisninger 
23. december 2008, computerworld (tidligere pcworld): Derfor er Philips' tv så tøsede Citat: "...Det har Philips luret, og derfor har elektronikproducenten arbejdet hårdt for at skabe nogle fjernsyn med wife acceptance factor, altså at produktet kan godkendes af konen og få en plads i stuen..."

Slang
Stor-Finland

Stor-Finland (finsk: Suur-Suomi) var en tanke, som eksisterede i en del højreorienterede miljøer i Finland før og under anden verdenskrig. Blandt organisationer, der gik ind for tanken, var Det akademiske Karelen-selskapet, som blandt andre havde den senere finske præsident Urho Kekkonen som medlem. Tanken om et Stor-Finland var et finsk udtryk for den nationalisme, som var ganske udbredt i Europa før anden verdenskrig.

Tanken var at samle de folk, som angivelig havde en kulturel nærhed til finsk folk og kultur, og de mest yderliggående tilhængere inkluderede foruden de områder, som da var finske, også Østkarelen, Estland, Ingermanland, Finnmark og dele af Tornedalen. Grænser kunne også gå ved Hvidehavet, Onega, Svir og Neva. Lidt mere moderate kræfter foreslog grænsedragning ved Sestra til Den Finske Bugt.

Tanken om et Stor-Finland stod stærkt i tiden efter den finske uafhængighed i 1917, men blev i hovedsagen forladt efter nederlaget i Fortsættelseskrigen i 1944. Den finske fremrykning under Fortsættelseskrigen var indenfor Stor-Finlands rammer.

Finlands historie
Første estiske republik
Ruslands historie
Finner
Leo Franco

Leonardo Noeren Franco (normalt bare kendt som Leo Franco) (født 20. maj 1977 i San Nicolás, Argentina) er en argentinsk tidligere fodboldspiller (målmand). Gennem sin karriere spillede han for blandt andet RCD Mallorca og Atlético Madrid i Spanien samt Independiente og San Lorenzo i sit hjemland.

Landshold 
Leo Franco nåede i sin tid som landsholdsspiller (2004-2006) at spille fire kampe for Argentinas landshold, som han repræsenterede ved både Confederations Cup i 2005 samt VM i 2006.

Eksterne henvisninger 
 
 Spillerinfo

Fodboldspillere fra Argentina
Deltagere ved verdensmesterskabet i fodbold 2006
Fodboldspillere fra Independiente
Fodboldspillere fra RCD Mallorca
Fodboldspillere fra Atlético Madrid
Fodboldspillere fra Real Zaragoza
Fodboldspillere fra Galatasaray SK
Fodboldspillere fra San Lorenzo de Almagro
Martín Demichelis

Martín Gastón Demichelis (født 20. december 1980 i Justiniano Posse, Argentina) er en argentinsk tidligere fodboldspiller (midterforsvarer) eller alternativt defensiv midtbane. I løbet af sin karriere spillede han blandt andet for River Plate i hjemlandet, Bayern München i Tyskland, spanske Malaga samt Manchester City i England.

Med River Plate vandt Demichelis to argentinske mesterskaber. Med Bayern München vandt han fire gange Bundesligaen og fire gange DFB-Pokalen. I England var han med til at sikre Manchester City det engelske mesterskab samt to sejre i Liga Cuppen.

Landshold 
Demichelis nåede at spille 51 kampe og score to mål for Argentinas landshold, som han blandt andet repræsenterede ved Confederations Cup i 2005 og VM i 2010.

Titler 
Argentinsk mesterskab
 2002 og 2003 med River Plate

Bundesligaen
 2005, 2006, 2008 og 2010 med Bayern München

DFB-Pokal
 2005, 2006, 2008 og 2010 med Bayern München

Premier League
 2014 med Manchester City

Capital One Cup
 2014 og 2016 med Manchester City

Eksterne henvisninger 
 

 Spillerinfo

Fodboldspillere fra Argentina
Forsvarsspillere (fodbold)
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Club Atlético River Plate
Fodboldspillere fra FC Bayern München
Fodboldspillere fra Málaga CF
Fodboldspillere fra Atlético Madrid
Fodboldspillere fra Manchester City F.C.
Fodboldspillere fra RCD Espanyol
Swat (Pakistan)

Swat (pashto: سوات) eller Swat-dalen er en dal og et administrativt distrikt i North-West Frontier Province (NWFP) i Pakistan omkring 160 km fra Pakistans hovedstad Islamabad. Den er den øvre del af dalen til floden Swat, som har sit udspring i bjergkæden Hindu Kush. Swats administrative hovedsæde er Saidu Sharif, men den største by i dalen er Mingora. Det var en fyrstestat i NWFP frem til den blev opløst i 1969. 

Området er i 2009 hovedsageligt kontrolleret af Taliban, og den pakistanske regering tillod i februar 2009 at området blev regeret efter de islamiske Sharialove.

De seneste år, 2013 til 2019, har har det Pakistanske forsvar presset taliban tilbage, til Afghanistan,og swat dalen er næsten, fri for taliban

Demografi 
Indbyggertallet var ved folketællingen i 1981 på 715.938, hvilket steg til 1.257.602 ved det næste valg i 1998. Det mest almindelig sprog i området er Pashto.

Pakistans geografi
Omar Sívori

Enrique Omar Sívori (2. oktober 1935 i Buenos Aires – 17. februar 2005 i Buenos Aires) var en argentinsk fodboldspiller og træner. Han er mest kendt for sin tid som spiller for Juventus og Napoli i Italien. Han spillede også for River Plate i Argentina. Han spillede landskampe for både  (nitten kampe og ni mål) og  (ni kampe og otte mål). Han blev kåret til Årets Fodboldspiller i Europa i 1961.

Han spillede for det succesrige Juventus-hold i 1960'erne, og var med til at vinde Serie A tre gange. Han er af Pelé valgt som en af verdens 125 bedste spillere. Han er i eftertiden blevet kaldt 1960'ernes Maradona.

Efter spillerkarrieren var han træner for flere klubber i Argentina, og var i tiden 1972 til 1974 landsholdstræner for Argentina. Han døde i 2005 af pancreascancer.

Eksterne henvisninger 

 

Fodboldspillere fra Argentina
Fodboldtrænere fra Argentina
Fodboldspillere fra Club Atlético River Plate
Fodboldspillere fra Italien
Deltagere ved verdensmesterskabet i fodbold 1962
Fodboldspillere fra Juventus F.C.
Personer fra Buenos Aires
Trænere for Argentinas fodboldlandshold
Pablo Zabaleta

Pablo Javier Zabaleta (født 16. januar 1985 i Buenos Aires, Argentina) er en argentinsk fodboldspiller, der spiller som højre back eller alternativt defensiv midtbanespiller hos den engelske Premier League-klub West Ham. Han har tidligere spillet for San Lorenzo, Espanyol og Manchester City

Landshold 
Zabaleta står (pr. 23. marts 2018) noteret for 58 kampe for Argentinas landshold. Han blev olympisk mester med sit land ved OL i Beijing i 2008.

Eksterne henvisninger 

 

Fodboldspillere fra Argentina
Deltagere ved verdensmesterskabet i fodbold 2014
Fodboldspillere fra San Lorenzo de Almagro
Fodboldspillere fra RCD Espanyol
Fodboldspillere fra Manchester City F.C.
Fodboldspillere fra West Ham United F.C.
Personer fra Buenos Aires
Rohrenfels

Rohrenfels er en kommune i Landkreis Neuburg-Schrobenhausen i Regierungsbezirk Oberbayern, i den tyske delstat Bayern. Den er en del af Verwaltungsgemeinschaft Neuburg an der Donau.

Geografi 
Rohrenfels ligger i Planungsregion Ingolstadt 6 km syd for Neuburg an der Donau.
Kommunen blev dannet i 1978 af de tre tidligere selvstændige kommuner Ballersdorf, Rohrenfels og Wagenhofen.
  
Ud over Rohrenfels med bebyggelserne Baiern, Isenhofen og Krellesmühle ligger i kommunen landsbyerne Ballersdorf, Wagenhofen og bebyggelserne Ergertshausen Neustetten, Doferhof og Fesenmühle.

Eksterne henvisninger
Jorge Burruchaga

Jorge Luis Burruchaga (født 9. oktober 1962 i Gualeguay, Argentina) er en tidligere argentinsk fodboldspiller, der i 1980'erne spillede som midtbanespiller eller alternativt angriber på Argentinas landshold samt for flere klubber, blandt andet FC Nantes i Frankrig og CA Independiente i sit hjemland.

Burruchaga er verdensberømt som matchvinderen fra finalen ved VM i 1986. Argentina mødte Vesttyskland, og med stillingen 2-2 scorede Burruchaga fem minutter før tid sejrsmålet der gav argentinerne deres anden VM-titel. Fire år senere var han med til at vinde sølv ved VM i 1990.

Eksterne henvisninger 
 Spillerinfo

Fodboldspillere fra Argentina
Fodboldspillere fra Independiente
Fodboldspillere fra FC Nantes
Fodboldspillere fra Valenciennes FC
Verdensmestre i fodbold
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Schrobenhausen

Schrobenhausen er en by i Landkreis Neuburg-Schrobenhausen i Regierungsbezirk Oberbayern, i den tyske delstat Bayern.

Geografi 
Schrobenhausen ligger i den nordøstlige del af Oberbayern i Paardalen hvor floden Weilach munder ud i Paar.

Inddeling 
I kommunen ligger ud over Schrobenhausen disse landsbyer og bebyggelser:

Eksterne henvisninger
Matthew J. Holman

Matthew J. Holman (født 1967) er en amerikansk astrofysiker, der forelæser ved Harvard Universitet. Holman studerede ved Massachusetts Institute of Technology, hvor han blev bachelor i matematik i 1989 og ph.d. i planetologi i 1994.

Han var del af et hold, der opdagede mange irregulære måner for Jupiter (planet), Saturn (planet) (Albiorix), Uranus (Prospero, Setebos, Stephano, Trinculo, Margaret, Francisco, Ferdinand) and Neptun (Halimede, Sao, Laomedeia, Neso).

Referencer 

Astrofysikere
Astronomer fra USA
Ansatte ved Harvard University
Fernando Redondo

Fernando Carlos Redondo Neri (født 6. juli 1969 i Adrogué, Argentina) er en tidligere argentinsk fodboldspiller, der som midtbanespiller spillede adskillige kampe for Argentinas landshold, og havde et langt succesfuldt ophold hos den spanske storklub Real Madrid.

Redondo, der i sine seks år hos Real Madrid vandt to spanske mesterskaber og to Champions League-titler, spillede desuden flere år for Argentinos Juniors og CD Tenerife, inden han afsluttede karrieren hos AC Milan.

Med Argentina vandt han i 1992 Confederations Cup og i 1993 Copa América.

Eksterne henvisninger 
 Spillerinfo 

Fodboldspillere fra Argentina
Fodboldspillere fra Argentinos Juniors
Fodboldspillere fra CD Tenerife
Fodboldspillere fra Real Madrid CF
Fodboldspillere fra AC Milan
Deltagere ved verdensmesterskabet i fodbold 1994
Nelson Vivas

Nelson Davíd Vivas (født 18. oktober 1969 i Granadero Baigorria, Argentina) er en tidligere argentinsk fodboldspiller, der som forsvarsspiller spillede adskillige kampe for Argentinas landshold, og på klubplan optrådte for blandt andet Boca Juniors i sit hjemlands Primera División samt Arsenal F.C. i den engelske Premier League.

Med Argentina deltog han i Copa América i både 1997 og 1999 samt VM i 1998.

Eksterne henvisninger 
 Spillerinfo 

Fodboldspillere fra Argentina
Fodboldspillere fra Boca Juniors
Fodboldspillere fra Arsenal F.C.
Fodboldspillere fra Celta de Vigo
Fodboldspillere fra FC Internazionale Milano
Fodboldspillere fra Club Atlético River Plate
Fodboldspillere fra FC Lugano
Deltagere ved verdensmesterskabet i fodbold 1998
Germán Lux

Germán Darío Lux (født 7. juni 1982 i Carcarañá, Argentina) er en argentinsk fodboldspiller, der spiller som målmand hos den spanske klub Deportivo La Coruña. Han kom til klubben i 2011 fra RCD Mallorca.

Landshold 
Lux står noteret for 21 kampe (inklusiv ni OL-kampe) for Argentinas landshold. Han vandt guld med sit land ved OL i Athen i 2004 og deltog også ved Confederations Cup i 2005, hvor argentinerne nåede finalen.

Eksterne henvisninger 
 Spillerinfo

Fodboldspillere fra Argentina
Fodboldspillere fra Club Atlético River Plate
Fodboldspillere fra RCD Mallorca
Fodboldspillere fra Deportivo La Coruña
Waidhofen (Bayern)

Waidhofen er en købstad (Markt) i Landkreis Neuburg-Schrobenhausen i Regierungsbezirk Oberbayern, i den tyske delstat Bayern. Den er en del af Verwaltungsgemeinschaft Schrobenhausen.

Geografi 
Waidhofen ligger ved floden Paar i Planungsregion Ingolstadt og ligger i området med aspargesdyrkning ved Schrobenhausen.
 
Ud over Waidhofen ligger i kommunen landsbyerne Laag, Diepoltshofen, Gröbern, Kaifeck, Rachelsbach, Schenkenau, og Wangen.

Eksterne henvisninger 

 Homepage des Schützenvereins

Hallertau